**Tiedote GrIFK p-11 syksy 19/Talvi 20 toiminnasta**

GrIFK p-11 osallistuu talven aikana seuraaviin sarjoihin:

Italia on kutsuttu pelaamaan Käpylä Unitedin järjestämää talvisarjaa. Muille peliryhmille ei ole varsinaista talvisarjaa, mutta tulemme järjestämään säännöllisesti omalle vuorollamme kaikille peliryhmille ystävyysotteluita. Tämän lisäksi on mahdollista ilmoittaa peliryhmät Lazio, Roma ja Juventus pelaamaan PPJ:n talviturnausta. Tämä asia on tätä kirjoittaessa vielä kesken. Lähipäivinä nimenhuutoon tullaan lisäämään kasa harjoitusotteluita. Olemme sopineen Helsingin IFK:n kanssa yhteistyöstä. Kutsumme HIFK:n eritasoisia peliryhmiä pelaamaan sunnuntaisin omalle vuorollemme (klo 11-12). HIFK:lla ei ole hallia käytössä, joten he suostuivat ilomielin tulemaan pelaamaan meidän erinomaisiin olosuhteisiimme. Päädyimme tähän ratkaisuun siitä syystä, että uskomme HIFK:n pystyvän tarjoamaan meidän kaikille ryhmille sopivia pelejä. Lisäksi käymme neuvotteluja EPS:in kanssa samanlaisesta järjestelystä. Myös EPS:illä on monta peliryhmää, joten saamme myös heidän kauttaan kaikille peliryhmille hyviä/sopivia pelejä. Näissä otteluissa tullaan pelaajia kierrättämään aikaisempaa aktiivisemmin eri peliryhmien välillä.

Jalkapallo otteluiden ohessa tulemme pelaamaan talvella 19/20 futsalia. Kolme peliryhmää on ilmoitettu pelaamaan futsalia. Futsalia pelataan sisäkentällä (jalkineena sisäpelikenkä). Yksi ryhmä (Italia/Juve, Black futsalissa) pelaa vuotta vanhempien sarjassa (2010) ja kaksi oman ikäisten sarjassa (2011). Roma (White futsalissa) ja Lazio (Green futsalissa) pelaavat käytännössä aina Granin omia joukkueita vastaa. Syy on yksinkertainen, muut seurat eivät ole ilmoittautuneet kyseiseen sarjaan. GrIFK 2012 on ilmoittanut monta joukkuetta. Futsalia pelataan sisäpelikengillä, voimistelusalissa. Muuten normaali pelivarustus, syndit mukaan lukien. Futsal on hyvä harjoittelumuoto. Se pakottaa pelaajat tekemään nopeita ratkaisuja pallon kanssa, koska tilaa ja aikaa on vähän. Futsalia pelataan vähän erilaisella pallolla, mutta tämän hankkiminen on vapaaehtoista. Oikealla jalkapallolla pärjää....muistakaa sisäpelikengät.

Olisi toivottavaa, että yksi valmentaja/peliryhmän vetäjä sitoutuisi mahdollisuuksien mukaan yhden peliryhmän vetämiseen. Valmentajat voivat ilmoittaa kiinnostuksensa valmentajien keskusteluryhmässä.

**Kaikissa peleissä tulee käyttöön uusi käytäntö ilmoittautua otteluihin. Pelaajat nimetään ja pelaajia ei voi, eikä saa, ilmoittaa yhdeksää enempää.**

Selvennykseksi viime syksyn peliryhmät Espoo-liigassa-

Peliryhmä Italia: on pelannut 2010-syntyneiden enemmän pelanneet sarjaa

Peliryhmä Juventus: on pelannut 2011-syntyneiden enemmän pelanneet sarjaa

Peliryhmä Lazio: on pelannut 2011-vähemmän pelanneet sarjaa

Peliryhmä: Roma on pelannut 2011-vähemmän pelanneet sarjaa

**Käytännön esimerkki otteluun ilmoittautumisesta (kuvitteellinen tapahtuma): GrIFK-Palloseura su 1.1.2020 klo 11. Granin halli.**

**Kutsutut pelaajat: Jesper, Noa, Jonathan, Elliot, Micke, Ed, Vincent, Knut, Jonatan, Okko.**

**Deadline 26.12.2019 klo 23.00 mennessä ilmoittautuneita: Jonathan, Elliot, Micke, Ed, Vincent, Knut, Jonatan, Okko. 7 pelaajaa in.**

**Koska kaksi paikkaa avoinna, avataan ilmoittautuminen esim. peliryhmän Lazio pelaajille 1.1.2020 kello 12.00 asti. Kaksi peliryhmä Lazion pelaaja voi ilmoittautua kyseiseen peliin.**

Tähän ratkaisuun on päädytty koska liian suuri peliryhmä ei ole kenenkään edun mukaista. Lapsille on vaikea taata tasapuolinen peliaika, jos vaihtopelaajia on liikaa. Liian suuri peliryhmä johtaa luonnollisesti myös siihen, että yksittäisen pelaajan peliaika vähenee. On parempi, että lapsi saa kunnolla peliaikaa ollessaan paikalla. Tasoryhmien tarkoitus on taata jokaiselle lapselle hänelle sopiva taso. Kyseinen järjestely mahdollistaa myös pelaajien siirrot eri ryhmien välillä.

Taloustilanteesta mainittakoon, että se ei ole kovinkaan hyvä. On mahdollista, että joudumme keräämään pienen lisämaksun. Suurusluokka tulee olemaan maksimissaan jokunen kymppi. Jos päädymme siihen, että keräämme lisämaksun, tullaan asiasta tiedottamaan erikseen. Allekirjoittanut on ehdottomasti sitä mieltä, että jokaisen peliryhmän vetäjälle tulisi hankkia seuran tekstiilit. Kuten ehkä olette huomanneet, kaikkien muiden joukkueiden valmentajilla/toimihenkilöillä on seuran vaatteet päällä.

Linkit peliryhmien futsalin ohjelmiin

Roma (white) ja Lazio (green)

https://www.palloliitto.fi/ottelut-ja-sarjat/tulospalveluarkisto/etela/2019-2020-futsal-etela?&etefs1920&FP9

sekä Juventus/italia (black)

https://www.palloliitto.fi/ottelut-ja-sarjat/tulospalveluarkisto/etela/2019-2020-futsal-etela?&etefs1920&FP10

Lopuksi pyydän jokaista vanhempaa käymään kotona keskustelun oman lapsen kanssa siitä, että treeneissä tulisi kuunnella valmentajaa, pyrkiä keskittymään jalkapalloon, eikä kavereiden kanssa riehumiseen.

Joukkueen valmentajien ja toimihenkilöiden valtuuttamana

Johan